Shafiyyah binti Huyay

Shafiyyah binti Huyay () èngghi panèka sala sèttong rajina Nabi Muhammad sè asalla ḍâri suku Bani Nadhir. Bhâbhâr 11 taon sabellumma hijrah. Bâkto èkabin sareng Rasulullah, èpon ghi' ta' ghânep 17 taon otabâ ghi' anyar omor 17 taon. Maskè omorra ghi' ngoḍâ, Shafiyah ampon toman araka ḍukalè. Awwâlla araka sareng sèttong kesatriya bân panembhâng ḍâri kaomma, Salam bin Misykam Al-Qurazhi. Saèllana Salam sèdhâ, èkabin sareng Kinanah bin Rabi' bin Abu Al-Haqiq An-Nadhari, pangowasa bèntèng Qamush, bèntèng Khaybar sè palèng kowat. 

Salèrana aghâdhuwi ghellar "Ummul mu'minin".a b c d Stowasser, Barbara. The Mothers of the Believers in the Hadith. The Muslim World, Volume 82, Issue 1-2: 1-36. Ramana panèka katowa suku Bani Nadhir, sala sèttong Bani Israel sè neng-neng è sakètar Madina. Bhâdhânna bâk pèḍâ'.

Genealogi 
Shafiyah binti Huyay bin Akhtab bin Sa’yah bin Amir bin Ubaid bin Kaab bin al-Khazraj bin Habib bin Nadhir bin al-Kham bin Yakhurn, maso' kaotoronan Harun bin Imran bin Qahits bin Lawi bin Ya'qub bin Ishaq bin Ibrahim. Asmana èbhuna Barrah binti Samawal ḍâri Bani Quraizhah. Shafiyyah bhâbhâr è bulân Rabiul Awal, sapolo taon sabellum hijrah.

Kaoḍi'an Awwâl
Shafiyah bhâbhâr è Madina bân aghâdhuwi rama asmana Huyay bin Akhtab, katowa suku Yahudi, Bani Nadhir. Èbhuna, Barra binti Samawal, asalla ḍâri Bani Quraidhah. Aropa'aghi kompoy ḍâri Samawal bin Adiya. Mènorot sombher, èpon akabin sareng Sallam bin Mishkam, sè kamoḍiyân apèsa.Muhammad ibn Jarir al-Tabari. Tarikh al-Rusul wa'l-Muluk. Translated by Poonawala, K. I. (1990). The History of al-Ṭabarī Volume 9: Last Years of the Prophet. Albany: State University of New York Press.

Bâkto Bani Nadhir èoddhâk ḍâri Maḍina sareng Nabi Muhammad è taon 625 sabâb hiyanat ḍâlem perjhânjhiyân kalowargana akhèrra neg-neng è Khaybar, sèttong oasis è sèddhi'na Madina.  Ramana bân tarètab lakè'na lajhu nyèngghâ ḍâri Khaybar ka'angghuy agabung sareng pasukan Mekka bân Orèng Badui è ḍâlem perrang ngadhebbhi pasukan Nabi Muhammad è Madina bâkto Perrang Khandaq. Bâkto orèng-orèng Mekka nyorot, Nabi Muhammad akhèrra ngalèng-lèngè Bani Quraizhah. Sa'amponna kalana Bani Quraizhah è taon 627, ramana Shafiyyah, Huyay bin Akhtab sè aropa'aghi muso lambâ'na Nabi Muhammad, ètangkep bân èpatè'è atas parèntana kanjeng nabi.

È taon 627 M otabâ awwâl 628 M, Shafiyah akabin sareng Kinanah bin al-Rabi sè aropa'aghi bendaharana Bani Nadhir. Sèttong malem Shafiyah mèmpè jhâ' bulân ngombâr è Madina bân ghâgghâr è kamarra, kamoḍiyân ècarèta'aghi ḍâ' rakana tapè pas ètampèlèng sareng Kinanah. Lampetta tampèlèngan ka'ḍissa bhâkal èoladhi sareng Muhammad bân lajhu Shafiyah acarèta mèmpèna.

 Perrang Khaybar 
È taon 628 M, ummat muslim naklo'aghi sajumbla suku yahudi (tamaso' Bani Nadhir) è perrang Khaybar sabâb yahudi Khaibar ahiyanat bân amosowè Muhammad.Syaikh, Shafiyyurrahman Al-Mubarakfuri (2012). Sirah Nabawiyah. Jakarta: Pustaka Al-Kautsar, hal 440-455. ISBN 978-602-98968-3-1 Orèng-orèng yahudi ambu, bân èbâghi ngennangè Khaybar kalabân syarat wâjib maghi satengnga ḍâri hasèl polonganna ḍâ' Nabi Muhammad.  Tana kasebbhut dhâddhi bâgiyân ḍâri wilajâna Islam. Tapè perjhânjhiyân panèka ta' tamaso' Bani Nadhir sè ta' parèng ponapa bisaos. Stillman (1979) p. 18 

 Kaodi'an Menangka Rajina Rasulullah 
 Sombher